Warren Buffett (vasakul) on Berkshire Hathaway võtmeisik ja omanik
**Võtmeisik** (vanasti 'võtmefiguur', inglise keeles *key person* ja *change agent* ) on isik, kelle teadmised, loovus, loomingulisus, maine ja või oskused on ettevõtte kasvuks ja arenguks kriitilise tähtsusega.

Võtmeisiku puudumine või kaotus võib oluliselt mõjutada firma heaolu ja edaspidist visiooni. Võtmeisik peab oskama näha organisatsiooni tulevikku, motiveerida kaastöötajaid ja ennast. Samuti peab võtmeisik suutma analüüsida probleeme ja luua paremaid suhteid klientidega.

### Võtmeisiku olulisus

Kuna võtmeisikute panus ettevõtte arengule on väga oluline, siis sõltub nende palk ka tihti nende panusesest. Tavaliselt võivad nendeks olla direktorid, tehnoloogia spetsialistid, müügiliidrid ja eriliste oskustega töölised. Paljudel juhtudel on võtmeisikutele omane ka hüvitiste ja teiste boonuste saamine. Näiteks võib tuua maailma rikkaima investori Warren Buffetti, kes on oma Berkshire Hathaway võtmeisik ja omanik.

### Ettevõtte elukindlustus

Ettevõtte omatud elukindlustus (*corporate-owned life insurance*), tuntud ka kui "surnud taluniku kindlustus", on elukindlustus firma töötajatele, kellel on väärtus tööandjale koos temale makstavate kompensatsioonidega. Näiteks kui tööandjaks on pank, siis on see tuntud ka kui panga elukindlustus. Võtmeisiku kindlustuse eesmärk on kaitsta firmat suure negatiivse efekti eest võtmeisiku kaotuse puhul. Kindlustuse poolt tehtud väljamakse võimaldab ka firmadel leida aega uued võtmeisikud firma päästmiseks. Võtmeisiku kindlustus võeti algselt kasutusele Ameerika Ühendriikides, kuid on nüüd populaarseks saanud ka Euroopas.

### Võtmeisiku olulisus meeskonnatöös

Burning (2004) uuringu järgi arvatakse, et kahesuunalise mõistmise ja kommunikatsiooni edukas kasutamine eeldab organisatsiooni liikmete kommunikatsioonialast koolitamist, informatsiooni kogunemist ja liitmist strateegiliste suhtekorraldustegevustega. Arvesse tuleb võtta ka tulemuste mõõtmist ja analüüsi koos võtmeisikute suhtumise ja käitumise muutustega keskkonnas. Seega mängib suurt rolli mitte ainult võtmeisikute hea suhtlusoskus, vaid ka organisatsioonis töötavate inimeste koostöövalmidus, eetikaprintsiibid jt. Interpersonaalsete suhete edukust kirjeldavad neli omadust:

* vastastikune kontroll – mõlemal osapoolel on seaduslik jõud üksteist mõjutada;
* usaldus – kõikide osapoolte tahtmine ja julgus väljendada oma ideid ja uskumusi;
* rahulolu – kollektiiv austab üksteise ideid ja suhtlemine tugevdab uusi ideid ja inimesi;
* kohustus – inimesed on kindlad, et kollektiiviga mõeldud ja arutletud seisukohad ja ideed on väärt kulutatud aega ja ressurssi.

### Võtmeisikute kõrvaldamine ettevõttest

Ettevõtte uuendamine on põhimõtteliselt lihtne. Võtmeisikutel pole suurt võimu, kui nad pole just omanikud. Omanik otsustab ja omanikul on alati õigus. Enamasti vahetatakse välja põhikollektiiv ja võtmeisikud. Inimesed, kes reforme ei toeta, vallandatakse või koondatakse. Neile makstakse koondustasu ja soovitatakse leida endale uus töökoht. Avaliku sektori reformimine eeldab hoopis kompromissi saavutamist ratsionaalsuse ja ühiskonna eri rühmade huvide vastu..

Võtmeisik ja leadership
-----------------------

Leadership on protsess, mille käigus võtmeisik mõjutab gruppi indiviide saavutama samu eesmärke. Leadership koosneb neljast tähtsast tegurist: liider, meeskonnakaaslased, suhtlemine ja olukord. Liidri olulisemad omadused peavad panema meeskonnakaaslasi teda järgima. Meeskonnakaaslastega on olulisim, et võtmeisik/liider tunneks oma meeskonda ja inimtüüpe. Suhtlemine toimub kahes aspektis, üks neist on suuline ja teine käitumuslik. Olukorra arvestamise juures peab liider arvestama, et olukorrad on erinevad. Liidri ülesandeks pole mitte ainult oma meeskonnakaaslaste motiveerimine, sinna alla kuuluvad ka näiteks halbade tööharjumustega inimestega tegelemine ja vallandamine.

Viited
------

1. 1 2  "Võtmeisik". *businessdictionary.com.* (inglise). Originaali (PDF) arhiivikoopia seisuga 1.01.2012. Vaadatud 25.02.2012.
2. 1 2  "Eesti inimarengu aruanne ptk I loodushoid, sotsiaalne kapital ja riik" (inglise). Vaadatud 25.02.2012.
3. ↑  Heli Raamets. "Avaliku sektori kommunikatsioon sihtgurppidega põllumajandusministeeriumi ja PRIA näitel" (PDF) (inglise). Tartu. Vaadatud 25.02.2012.[*alaline kõdulink*]
4. ↑  "Avalikus sektoris käivad asjad teistmoodi kui äris" (inglise). Tartu. Originaali (PDF) arhiivikoopia seisuga 19.12.2012. Vaadatud 25.02.2012.
5. ↑  Concepts of Leadership

Välislingid
-----------

* Key Person Insurance investopedia.com.
* What is the Change Agent Role? PDF
* What is a "Change Agent?" it.toolbox.com.
* key person businessdictionary.com.
* võtmeisik, EKSS
* 
* Avalikus sektoris käivad asjad teistmoodi kui äris